G. Haller, pretpostavljam.
Zovu vas Odvjetnik iz Lincolna?
Već dosta dugo nemate slučajeva.
Imao sam nesreću.
Došlo je do komplikacija. Navukao sam se na analgetike.
Večeras čuvaš Hayley.
-Samo te podsjećam. -Hej, Mags.
Ako ćeš se već ovako ponašati,
onda barem nemoj pritom izgledati tako fantastično.
Poznajete Jerryja Vincenta?
Sinoć je ubijen. Ostavio vam je svoj ured.
Uključujući i suđenje Trevoru Elliottu.
Tip je ubio suprugu i njezinog dečka.
Navodno.
Prije nego što odlučim, morate mi reći da ćete biti spremni.
Nema odgode.
Ni tjedan dana, ni jedan jebeni dan.
Znaju li nešto? Ima li sumnjivaca?
Koliko znam, ne.
Mickey ne misli ozbiljno da suđenje može početi idući tjedan?
Ovakvi su slučajevi rijetkost.
Netko ga je namjerno ubio. I vi ste u opasnosti.
Možda ste sljedeći.
Ne znam kako da vam zahvalim. Platit ću vam jednom.
Platit ćete mi sada.
Švorc sam. Bez prebijene pare.
Imate vozačku dozvolu?
-Što je? Nešto nije u redu? -Da, prate nas.
NETFLIXOVA SERIJA
Prate nas. Crni terenac, nekoliko vozila iza nas.
-Bez registracije. -Sigurna si?
Nisam posve sigurna, ali krenuli su kad i mi.
Otad su iza nas.
-Da ih se pokušam riješiti? -Možeš to?
Funkcionira u GTA-u.
Drži se.
Nije loše, zar ne?
Pobjegao si televizijskim ekipama sprijeda, ali zvali su CNN i L. A. Times.
-Trebaš glasnogovornika. -Nemam vremena za intervjue.
Izzy, ovo je Cisco, moj istražitelj.
Ovo je Lorna, praktički je gazdarica ovdje.
Pripremio si popis?
-Prijetnje iz Jerryjevih spisa? -Da, na stolu ti je.
Pas će svaki dan biti ovdje?
Još se navikava da ne radim od kuće.
Zar ne, Winstone?
Kako bilo… Želiš ostati malo ovdje?
Idem dolje na kavu. Nazovi me kad me trebaš.
-Dogovoreno. -Bilo mi je drago.
I meni, Izzy.
-Što te muči? -Poznaješ je deset minuta.
Znam instinktivno pročitati ljude.
Hajde, krenimo s Elliottom. Vidio sam samo argumente tužiteljstva.
Što imamo u spisu obrane?
Iskreno? Ne bogznašto.
Nekoliko izjava, popis svjedoka koji već imaš.
I to je sve.
Jerry se spremao za suđenje
u najvećem slučaju u karijeri bez pripremljene obrane?
Ako ju je i pripremio, nije u tom spisu.
Ubojica mu je ukrao prijenosnik. Možda je bila na njemu.
-Zar nema kopiju? -Ovdje ne. A ni virtualno.
A kod kuće?
Izvor iz policije kaže da nisu ništa pronašli.
Sudac je za prekosutra sazvao statusno ročište.
Savršena prilika da zatražiš odgodu.
-Ne mogu. Elliott kaže… -Da ne dolazi obzir, znam.
Ali i suđenje bez obrane isto ne dolazi u obzir.
Smislit ću nešto. Ako me trebate, bit ću straga.
I još jedna sitnica.
-Još nešto? -Jedan Jerryjev slučaj.
Pokušavam složiti njegov kalendar,
koji je u rasulu. Jednostavno ne mogu…
U čemu je stvar, Lorna?
Moraš se vratiti na sud
za 41 minutu.
-U Inglewoodu. -Inglewoodu?
Ali dobra je vijest
što barem postoji spis.
Počinjem se kajati zbog ovoga.
Ne brini se. Uživa u ovome.
Ići ćemo na istražnu porotu.
Želim da ostane tajna što je duže moguće.
Soto neće znati što se sprema, a bolje je i za svjedoke.
Pazi da ne izgubiš kojeg svjedoka.
Riješi stvar, Maggie. Ryane. Što su rekli?
Što?
Ne, to mi je najveći skup. Trebamo tu prostoriju.
PRVA TOČKA OPTUŽNICE NAPAD NA SLUŽBENU OSOBU
Voliš džez?
Ponekad. Pomaže mi misliti.
Otac ga je volio.
I on je bio odvjetnik?
Istražila sam te. Morala sam znati u što se upuštam.
Shvaćam zašto trebaš auto i vozača.
Juriš sa suda na sud.
-Izzy. -Oprosti.
Da te pitam nešto. Što misliš o Jerryju?
Je li bio dobar odvjetnik?
Valjda. Nisam stručnjakinja, ali djelovao mi je sposobno.
Da, tako i ja mislim.
Takav odvjetnik ne bi išao na suđenje bez ičega.
-Hej. -Hej i tebi.
Čestitam.
Na Elliottovu slučaju.
-Vijesti se brzo šire. -Osobito ovdje.
Nisam to tražio. Dala mi ga je sutkinja Holder.
Dala ti je priliku, ali sigurna sam
da je slavni šarm Mickeyja Hallera naveo Elliotta da pristane.
Koristi što imaš, zar ne?
-Kako je Hayley? -Dobro.
Malo je pošizila kad je murjak došao do tebe.
Da, Griggs. Prava je mustra.
Mogu li te pitati nešto?
Ne poznajem ovog tužitelja, Golantza.
Tako je to kad te nema godinu dana.
-Mickey, nemoj. -Ne želim nikakve tajne.
Samo me zanima kakav mi je protivnik.
Medijski eksponirano ubojstvo. Što misliš, kome su ga dali?
-Znači, dobar je. -Zapravo, neporažen.
Zato radi velike slučajeve.
Volim tužitelje bez poraza. Bahati su.
Gube zbog toga.
Bahat je, ali i pripremljen. Kao što bi i ti trebao biti.
-Moram ići. Sretno. -U redu.
Coleman? Tko je od vas Terrell Coleman?
Ja sam. Tko si ti?
Tvoj odvjetnik Mickey Haller.
Žao mi je, ali Jerry Vincent… Preminuo je.
Vidio sam na TV-u. Ubili su ga.
I što sad? Imam tebe?
Ako me želiš.
-Platio sam Jerryju. -Time si i mene platio.
Čovječe. Ti si odvjetnik?
Jesam i razgovaram sa svojim klijentom. U redu?
Oprosti na ovome.
Dakle, optužen si za napad na službenu osobu.
Mauricea?
-Nisam ni taknuo tu budalu. -Molim? Maurice?
Policajac Grainger.
-Poznaješ ga? -Naravno.
Zajedno smo išli u srednju.
Nije mi oprostio što sam mu preoteo curu.
Stani malo.
Kažu da si ilegalno prodavao majice izvan stadiona.
-Pola grada prodaje to sranje. -Nisi ga gurnuo?
-Izgledam li ti kao idiot? -Ne.
Zašto bih gurnuo murjaka? Zapravo je on mene gurnuo.
-Zašto? -Kako to misliš?
Zašto te gurnuo?
Možda sam spomenuo Chanel.
-Tko je Chanel? -Ona cura. Prati što pričam.
Kako se ono zoveš?
-Mickey Haller. -Dobro. Ovako stoje stvari.
Maurice me prezire. Policajac je.
To je križ koji nosim, kako je to govorila moja baka.
Nagodili ste se na godinu dana?
Jerry je rekao da mi prijete tri godine.
Čovječe, imam kćer.
Već sam predugo ovdje.
-Koliko godina ima? -Jedanaest. Gotovo 12.
Pola vremena živi kod majke.
Pa, sad je stalno ondje.
Jerry je rekao da će mi priznati odsluženu kaznu?
SNIMKE KAMERE NA ODORI - NISU DOSTAVLJENE
Hallere. Ti si sljedeći.
Zatražit ću odgodu. Kupit ću nam jedan dan.
-Zašto? -Imaj vjere, Terrelle.
Nazovi Trevorov ured i dogovori sastanak.
Ne uspijem li doznati išta, možda će mi on reći.
I reci Ciscu da trebam nešto za novi slučaj.
Terrell Coleman. Poslije ću mu objasniti.
Reci mu sam. Bit ćemo ovdje cijelu noć.
Jerryjeve knjige u većem su kaosu i od kalendara.
-Trebam pristup njegovim računima. -Javi se tajniku sutkinje Holder.
Reći ću joj da odobri.
Slušaj, Lorna. Znam da me samo štitiš,
ali lakše malo s Izzy.
Štitim? To misliš?
Parkirala je svoj auto u garažu i pitala hoćemo li mi platiti parking.
Milenijalci. Najgori su.
Dobro…
Sigurno je isto vozilo?
Da sam siguran, još bih se više prestrašio.
Istražit ću.
Ali ako ne znaš registraciju, ne mogu puno učiniti.
Ne, usredotoči se na Trevora Elliotta.
Podsjetio si me. Sinoć, dok je Lorna pregledavala Jerryjeve knjige,
pronašla je hrpu isplata istražitelju.
-Poznajemo li ga? -Mislim da ne.
Bruce Carlin. Bivši policajac.
Posjetit ću ga i provjeriti zna li što.
A zatim želim da istražiš nekoga drugog.
Ljubavnika. Jana Rilza.
-Instruktora joge? -Da. Policija ne ide u širinu.
Usmjerili su se na Elliotta, logičnog sumnjivca.
-Ali imamo i drugu žrtvu. -Misliš da je Rilz bio meta?
A ne Elliottova žena?
Trebam nešto s čime ću obraniti klijenta.
Imam nalog koji ste tražili.
Imate pristup poslovnim računima g. Vincenta.
Hvala, sutkinjo.
Naslijedili ste uspješan odvjetnički ured.
Naravno, očekujem da se bavite svim slučajevima, a ne samo Elliottom.
Naravno.
-Još nešto? -Samo još jedno.
Stvar je u policiji.
Imali ste pravo da žele doći do Jerryjevih spisa.
-Odmah sam to spriječio. -Tako i treba.
Glavni je detektiv Raymond Griggs.
Rekao je nešto zanimljivo.
Dokazi pokazuju da Jerryjevo ubojstvo nije bilo nasumično.
Možda je netko od klijenata.
Znam da ne smijem policiji dati spise.
Moj istražitelj i ja pregledali smo ih, tražeći bilo što sumnjivo.
Sumnjivo?
Klijente koji su prijetili Jerryju, bijesne članove obitelji.
Želite ovaj popis predati policiji?
I to bi bilo kršenje povjerljivosti podataka.
Ne nužno. Postoji iznimka
ako odvjetnik smatra da mu je ugrožen život.
Griggs smatra da se u spisima možda krije identitet Jerryjevog ubojice.
I…
To su sad moji spisi. Prijetnja njemu je prijetnja meni.
Pripremio sam prijedlog još jednog naloga.
Ne sviđa mi se ovo.
Razumijem vaš položaj.
Ali za vaše dobro, g. Hallere,
nadam se da se detektiv Griggs vara.
-Dobar auto. -Nije na prodaju.
Radim s Mickeyjem Hallerom.
Preuzeo je klijente Jerryja Vincenta.
Ništa neočekivano.
Ne poznajem Hallera. Ali sjećam mu se staroga.
Dobro plaća?
Dovoljno dobro.
Zanimaju vas Jerryjevi slučajevi?
Uglavnom Trevor Elliott, glavna zvjerka. Radili ste na tom slučaju?
Samo na početku. Dok me Jerry nije maknuo.
-Zašto? -Nemam pojma.
Što god je spremao za Elliotta,
skrivao je čak i od mene.
Nemate pojma kakvu je obranu planirao?
Što sam upravo rekao?
Oprostite, samo…
Sve me ovo pomalo potreslo.
Radite s tipom, a trenutak poslije…
-Šef mi ima razloga za zabrinutost? -Ne znam.
Znam samo da se posljednjih tjedana
Jerry ponašao čudno.
Kao da se bojao nečega ili nekoga.
A sada ga više nema.
Recite vi meni ima li razloga za zabrinutost.
Kuc-kuc. Kako ide slučaj s krijumčarenjem?
Sporo i bolno.
A Janelle traži akciju.
Šest mjeseci do izbora. Bit će još i gore.
Trebaš stanku? Da odemo dolje na kavu?
-Što je? -Pokušavam te pročitati.
Ili stvarno očekuješ da povjerujem da me ispituješ o tom slučaju?
Dobro, u redu.
Tvoj bivši suprug preuzeo je Elliottovo suđenje.
Ne želim da dođe do neugodnosti.
Kakvih neugodnosti? Samo dva spoja, Jeffe. Ništa posebno.
Ostavio sam dobar dojam, kao i obično.
Reći ću ti ono što sam rekla i njemu. Dobar je.
Vrlo dobar. Kao i ti.
Pobijedit će onaj s boljim argumentima.
Baš kako i treba.
Gdje je bio? Tvoj bivši.
Istražio sam ga.
Nije imao slučaj gotovo godinu dana.
Nigdje.
Samo je uzeo slobodno.
Moram se vratiti poslu.
Naravno.
Maggie McFierce.
DA NISAM OTVORILA USTA, NE BIH BILA OVDJE
Što je?
Dobili smo pristup Jerryjevim računima. Pogledaj…
Rekla sam ti da je dobio honorar od 625 000 dolara od Elliotta.
Ovdje je. Ali tu su i sve ove isplate.
-Novca gotovo da nema. -Na što ga je potrošio?
Najamnina, troškovi, svašta. Ali većina je otišla na njegove osobne račune.
Predujam plaće.
-Nemamo im pristup? -Ne.
Ali imao je pomoćnicu, Wren Williams.
Otišla je mami u Cleveland, ali vraća se sutra.
Još sam ti nešto željela reći.
-O Elliottu? -Ne, nije o poslu.
Zapravo, malo i jest o poslu, ali…
O tebi i Ciscu?
-Rekao ti je? -Možeš li ga kriviti?
Mislio je da ti nikad nećeš.
U takvoj smo gužvi. Nisam htjela da nam bude neugodno.
Lorna. Doista, u velikoj smo gužvi.
Ali ovo nije dio toga.
Samo želim biti siguran da znaš u što se upuštaš.
Ciscova ekipa opasno je društvo.
-To je bilo davno. -Znam.
Ne kažem da nije odličan tip. Jest, najbolji je.
-Ne kao Mickey Haller, ali… -Ne počinji.
Znaš da će mi to reći i mama.
Sad ja tebe štitim.
Sretan sam zbog tebe, Lorna. Zbog vas oboje. Doista.
-Što je? -Zaboravi.
Doznao si što korisno od Carlina?
-O Elliottu? Ne. O Jerryju… -Što s Jerryjem?
Carlin kaže da je bio preplašen.
Ali Carlin zna više nego što priznaje.
Tvoj frend Griggs bio je brži.
Policija je bila ondje?
A ti? Bilo što?
Ne. Pogledaj ovo. Bilo je u spisu.
Neki snimatelj slobodnjak
sluša policijske veze cijelu noć.
Da, vidio sam.
Nadao sam se da će biti razlike u odnosu na službeno izvješće,
ali posve je isto. Zašto je Jerry to predložio kao dokaz?
A popis svjedoka?
Na njemu su svi policajci iz Malibua.
-Skrivao je nešto. -Ali što?
Ima balističarku, dr. Arslanian.
Razgovarala sam s njom. Jerry joj nije poslao spis.
-Molim? -Neće svjedočiti
ni napisati izvješće dok ne dozna s čim ima posla.
Jerry joj ga nije poslao.
Bože. Šališ se.
-Imam sastanak s Trevorom? -Novi problemi.
Iz ureda kažu da je cijeli dan na sastancima.
Izlazi mu nova igra.
Vidjet ćete se na statusnom ročištu.
Sutra? Zar ne shvaća da mu suđenje za ubojstvo kreće za tjedan dana?
Moram ići.
Mick.
Radiš sve što možeš za njega.
Moraš raditi s onim što imaš.
-Platit će te u svakom slučaju. -Ne, Cisco.
Znaš u čemu je stvar s eksponiranim slučajevima?
Nije stvar u novcu. Moraš pobijediti.
Cochran, Shapiro? Nisu legende jer su zastupali O. J.-a,
nego zato što su pobijedili. Izgubim li,
bit ću tip koji nije iskoristio drugu šansu.
Kažem ti, uživa u ovome.
Sve u redu?
Da, imam istražnu porotu.
Slušaj, znam da te zovem u posljednji tren.
Možeš li pokupiti Hayley iz škole?
Propao nam je dogovor, a ne mogu otići.
-Da. Kada? -U 15 h.
Ako ne možeš, u redu je. Smislit ću nešto.
Ne, mogu ja. Poslije ću je dovesti tebi.
Odlično. Hvala.
Moram ti ovo reći. Očito si u stisci.
Ili to ili… počinješ mi opet vjerovati.
U 15 h, Hallere. Ozbiljno. Bok.
Evo odgovora na vaš zahtjev.
Što je to?
Ne mogu vam dati Vincentove spise.
Ovo je najbolje što mogu.
Pregledali smo ih i zapisali sve prijetnje koje smo našli.
Ništa od toga. Niste znali ni što tražite.
Doista? Mislio sam da, kao odvjetnik,
-mogu primijetiti nešto što vi ne možete. -To vi mislite.
Istina. Sutkinja je pristala samo na ovo.
Želite li popis ili ne?
Dobro.
-Nemam vremena za sranja. -Prije trebam nešto.
Trevor Elliott. Jerryjev najveći slučaj sad je moj najveći slučaj.
Samo… Ne znam kako organizirati obranu.
Teško je spasiti krivce.
Ali vaš tip obično otkrije način.
Volio bih znati na čemu je Jerry radio.
U spisima nema ničega,
a čujem da niste ništa našli ni u kući.
-Otkud to znate? -Nije važno.
Samo me zanima što znate. Ne tražim ništa povjerljivo, samo…
Na primjer, uobičajeno bi bilo pretražiti GPS lokacije Jerryjeva auta,
da vidite kuda se kretao.
Je li bio na nekom neobičnom mjestu, što ne bih očekivao?
Stvarno imate muda.
Već su mi to rekli.
Dobro. Na GPS-u nema ništa neobično.
Posao i kuća. Osim jednog mjesta.
-Kasina. -Kasina?
Athena's Temple. Igračnica pokera u južnom L. A.-u.
Jerry je volio kockati?
Nikad ga nisam vidio.
Triput je bio ondje u posljednjih mjesec dana.
Nema poveznice s ubojstvom.
Možda kao odvjetnik možete naći nešto što sam ja previdio.
Ili ne. Zapravo, nije me briga.
Ako biste bili ljubazni…
Vidimo se, odvjetniče.
Sigurno si dobro? Gotovo sam završio, mogu navratiti.
Vjeruj mi, dušo, ovo nije za tebe.
-Nazvat ću te doznam li što. -Dobro.
-Bok. -Vidimo se.
-Vidimo se idući tjedan. -Bok.
Odličan sat.
-Drago mi je što vam se svidio. -Studio vam je na Roseu?
Tako je. Navratite.
Imate prsten za nos? Baš kul. Razmišljala sam da ga i ja stavim.
Nekoć je ovdje neki tip držao tečajeve. Kako se zove?
Johann ili nešto slično?
Jan. Jan Rilz.
-Nažalost… -Da, čula sam. Žao mi je.
Hvala.
Ne ide mi ovo. Bit ću stoga iskrena.
Radim za odvjetnika Trevora Elliotta.
-Stvarno? -Žao mi je što ovako upadam.
Samo radimo svoj posao. Moramo sve istražiti.
I drugi je odvjetnik pokušao isto.
Molim? Tko? Jerry?
Da, Jerry. Rekla sam mu da se gubi.
-Isto vrijedi i za vas. -Znate da je mrtav?
-Tko? -Jerry.
Prije tri je dana ustrijeljen u garaži.
Tako smo dobili slučaj. Shvaćam zašto ste bijesni.
Ali događa se nešto doista čudno.
S obzirom na to, ne dugujete li Janu da pokušate doznati što?
Možda je ljubavnik u igri.
Bio je vlasnik centra za jogu u Veniceu
sa ženom po imenu…
-Krisha. -Krisha Gold.
Lorna je razgovarala s njom. Bolje joj leži joga nego meni.
Ma daj, Cisco. U pozi stabla bolji si od svih.
Da… Nije baš bila razgovorljiva.
Ali Lorna ju je šarmirala.
Krisha joj je dala stare Rilzove stvari.
-I? -Pokazalo se da Lara Elliott
nije bila jedina udana žena kojoj je Rilz držao privatne satove.
A sad je to već nešto.
Ljubomornih muževa često ima više od jednog.
Možda. Ali Krisha kaže da je i Jerry njuškao po tome.
Da je našao nešto, zar ne bi to uključio u spis?
Ne, ako nije želio da tužitelj to dozna.
Možda ne bi bilo etično, no tko zna što je sve Jerry radio.
Dobro, istražit ću to. Jesi li dobio fotke koje sam ti poslao?
Da, izvrsne su.
Hvala.
Nazvat ću te, dobro?
Kako ti je prošao dan?
Oprosti. Rekao si nešto?
Kako je bilo u školi?
Dobro.
Odlično. Oprosti na neredu. Rijetko imam goste.
U redu. Ipak ti je ovo ured, zar ne?
-Sranje. Molim te, nemoj to gledati. -Tata, u redu je.
Znam da zastupaš ubojice i svakakve tipove.
Da vidiš što sve mama nosi s posla.
Na primjer?
Nije važno. Samo… Nisam više klinka.
Znaš to, zar ne?
Znam. Ali ne znači da mi se mora sviđati.
Nemoj reći mami za „sranje“.
-Ti si nova tatina vozačica? -Tako je.
-Zašto si bila u zatvoru? -Hayley.
Što je? Uvijek uzimaš klijente za vozače. Legitimno pitanje.
Srećom, nisam morala ići u zatvor. Zahvaljujući tvojem ocu.
-Super. -Kako stojimo, Izzy?
Moramo prvo otići do Inglewooda.
Kasnim na sud.
Izzy će me ostaviti, a onda te odvesti do ureda.
-Budi s Lornom dok se ne vratim. -Imaš i pravi ured?
Onako… Privremeno, mislim.
Imam bolju ideju.
Jesi li dobro? Djeluješ nervozno.
I jesam nervozan, ali ne zbog slučaja,
nego zato što me kći gleda. Prvi put.
-Što je? -Ništa.
Lijepo. Važno ti je što misli o tebi.
Mama joj je tužiteljica. Komplicirano.
Prije godinu dana, našopao bih se tabletama u ovoj situaciji.
Razumijem te. Mogu li te nešto pitati?
-Što? -Lorna, ona koja mi ne vjeruje…
I ona ti je bivša žena?
Da. Bila je to pogreška. Oboje smo znali.
Oporavljao sam se od Maggie.
A sad se Lorna udaje za tvojeg istražitelja.
Rekao sam ti, komplicirano. Nije da ti ne vjeruje.
Vjeruje ti. Samo se brine za mene.
-Spremni? -Da, idemo.
47922, Narod protiv Terrella Colemana.
G. Hallere, imali ste priliku proučiti nagodbu g. Colemana.
Jeste li je spremni prihvatiti?
Ništa od nagodbe, sutkinjo.
G. Coleman odlučio se za suđenje.
Časna sutkinjo.
G. Hallere, vaš klijent ima to pravo.
Ali g. Choi mora se pripremiti.
Razumijem. Možda će mu trebati još i više vremena
zbog novih dokaza.
Nemamo snimke s odore policajca Graingera.
Kamera se taj dan pokvarila.
Tako tvrdi policajac Grainger.
Srećom, radila je kamera na bankomatu
prekoputa mjesta navodnog sukoba.
Možemo prikazati ovo?
Tužiteljstvo prihvaća sve snimke koje g. Haller želi prikazati.
Samo će poslužiti…
G. Choi?
Mogu li se nakratko posavjetovati s g. Graingerom?
Naravno, sud ima vremena napretek.
-Što se događa? -Lažovi su uhvaćeni u laži.
Može iz zatvora, dobro?
Ali osuda samo za prodaju bez dozvole
i brisanje svega iz dosjea.
Dobro.
Dobre vijesti. Ipak smo došli do nagodbe.
Mickey Hallere, nikad ti ovo neću zaboraviti.
Što god trebaš, samo reci.
Nadam se da neću morati to provjeriti.
Nikad se ne zna.
Na bankomatu je stvarno bila kamera?
Naravno. Na sudu se ne smije lagati.
Ali što je kamera snimila?
Nemam pojma.
Pa što je na USB-u?
Glazba koju je volio moj tata.
Vidiš nju? To mi je kći.
Ne zaboravi pokupiti svoju na putu kući.
-Hvala. -Čuvaj se.
Vidimo se.
Spremne?
VLASNIK DOMA ZA STARIJE GRADI CARSTVO U LOKALNOJ ZAJEDNICI
-Stigli smo. -Hej, Mags.
Hej, ti.
-Domaća zadaća? -Napisana.
Dobro. Možeš na net s prijateljima.
-Pola sata, dobro? Sutra je škola. -U redu.
-Volim te, dušo. -I ja tebe.
Hvala još jednom.
Šališ se? Kad god trebaš.
Ne moraš skrivati dokaze.
Ja sam na odvikavanju, ali ti smiješ popiti čašu vina.
Dobro.
Hayley te danas vidjela na sudu?
Željela si da te prije pitam? Bila si u gužvi, Maggie.
Ne, samo sam nervozna mama.
Kako stojiš s Trevorom Elliottom?
Dobro.
Nisi mi rekla tko je sretnik.
-Koji sretnik? -Neku večer,
kad sam pokupio Hayley, dotjerala si se.
Pretpostavio sam…
Što? Ne smijem biti malo ljubomoran?
Kao prvo, ne smiješ. Kao drugo,
kao da ti nisi aktivan na Tinderu.
Tinderu? Misliš da se time bavim?
-Lajkala si mi profil? -Možda.
Nisam išla na spoj, nego na roditeljski sastanak.
Sranje, pa trebala si mi reći.
-Otišli bismo zajedno… -Mickey.
Dobro, shvaćam, nisi još spremna.
Znaš, nisam ista osoba kao prije godinu dana.
Znam.
Svjesna sam da te Hayley treba u svojem životu.
Vjeruj mi, i ja to trebam.
Ali idemo korak po korak.
Reci mi da si nešto našla.
Moguće… Ispisivala sam Jerryjeve dokumente
i shvatila da se u memoriji pisača
vidi Jerryjev zadnji dokument.
-Dobra ideja. -Ne veseli se prerano.
Na dan kad je ubijen,
ispisao je zahtjev za odgodu u slučaju Elliott.
Znači, ipak je namjeravao tražiti odgodu.
Ali nije ga poslao.
Možda je bio među stvarima ukradenim iz automobila.
Zatražio bi odgodu sutradan, ali nije imao priliku.
Jerryju je trebalo još vremena jer nije imao ništa,
kao što nemam ni ja.
Za tjedan dana počinjemo birati članove porote. Ali…
G. Hallere, nisam još dobio vaš zahtjev za odgodu.
Tužiteljstvo se ne bi protivilo odgodi.
Ne želimo da g. Elliott tvrdi da je bio oštećen
jer mu je odvjetnik bio nepripremljen. Pogotovo vezano uz g. Hallera.
Što s njim?
G. Haller dosta dugo nije prakticirao pravo.
Ne želim klevetati, ali čujem da ga nije bilo
zbog oporavka od zloporabe droga…
-G. Golantze, dosta! -Ovo je nečuveno.
To je povjerljivo i potpuno irelevantno.
„Irelevantno“?
Izravno se odnosi
na traženje novog suđenja.
-Gospodo! Dosta. -Ma daj.
Izbrišite ovaj dio iz zapisnika.
G. Golantze, još jedna riječ i nećete se dobro provesti.
G. Hallere, sud vam nudi odgodu.
Tužiteljstvo se očito slaže.
Dakle?
Časni suče…
zbog okolnosti,
nemam drugog izbora…
-Ne, ne želim odgodu. -Nemojte, Trevore.
Ne želim odugovlačenje.
Meni se ovdje sudi.
G. Elliotte, na ovom ročištu, a i inače, dopustit ćete odvjetniku
da govori dok ja ne kažem drukčije. Jasno?
-Porazgovarao bih s klijentom. -Izvolite.
-Koji kurac to radite? -A što vi radite?
Rekao sam vam da nema odgode.
A ja kažem da je to pogreška.
-Trebam još vremena. -Ne mogu vam ga dati.
Što mi prešućujete?
Kako to mislite?
Govorimo o tome hoćete li otići
u zatvor do kraja svojega života.
A nemate se vremena naći sa mnom?
Odbijate odgodu. Što namjeravate, Trevore?
Nikako ne mogu to shvatiti.
Izgubio sam
sve što mi je bitno.
Gotovo sve.
Ostao mi je samo moje nasljeđe.
Tehnologija koju sam stvorio, tvrtka koju smo Lara i ja izgradili.
-Kakve to ima veze? -Postigao sam dogovor.
Vrlo unosan dogovor o prodaji svoje tvrtke.
Naša će se tehnologija proširiti diljem branše.
Time ću osigurati svoje mjesto u povijesti.
Time će moji ulagači doći do zarade.
Ali ako ovo potraje
ili ako, ne daj Bože, izgubimo, ništa od dogovora.
A onda bih doista izgubio sve.
Ali to se neće dogoditi, zar ne, Mickey?
Trebate ovo jednako koliko i ja.
Ovo vam je jedina prilika.
Bolje je iskoristite ili ću naći nekoga tko hoće,
makar bio i sam svoj odvjetnik.
Dakle?
-Bit ćemo spremni za suđenje. -Sigurni ste?
Da, gospodine.
Nadam se da neću ovo požaliti.
Ovdje Maggie McPherson, ostavite poruku.
Mags, ja sam. Napao me taj pizdun Golantz.
Samo me nazovi, molim te.
KASINO ATHENA'S TEMPLE
Što ako imamo sve?
Kako to misliš?
Što ako Jerry zapravo nije imao nikakav plan?
Možda je samo trebao lovu jer je sve potrošio ovdje?
Što ako je Jerry samo bio ovisnik, kao i mi?
DRUGA ŽENA
Vraćamo se.
Požurite li se, ovdje je Jerryjeva pomoćnica.
-Je li ti pomogla s knjigovodstvom? -Ne, nikakva korist od nje.
Mislim da je s Jerryjem imala
tješnji odnos, ako me razumiješ.
Lorna, zadrži je ondje.
Samo sam se javljala na telefon. Slali smo dokumente i slično.
Jerry mi nije ništa govorio o strategiji.
Bio je dobar čovjek.
Stvarno drag čovjek.
Istina, bio je drag čovjek.
I bio je jako, jako dobar odvjetnik.
Zato je nemoguće da bi Jerry išao na suđenje bez ičega.
Sigurno je imao nešto. Dugujem njegovom klijentu da odradim dobar posao.
To bi i Jerry želio, zar ne?
Molim vas, dobro razmislite.
Je li vam Jerry ikad išta rekao?
Možda i izvan ureda.
Jedino što mi je rekao bilo je da ima čarobni metak.
Molim?
Prije nekoliko tjedana, prije nego što sam otišla majci,
probudila sam se, a Jerryja nije bilo.
Mi…
Ne želim vas sablazniti,
ali često smo noći provodili zajedno.
Nije mogao zaspati.
Morao je učiniti nešto za Elliottov slučaj.
Bio je tako uzbuđen.
Rekao je da je bolje da znam što manje.
Samo mi je rekao da ima čarobni metak.
Žao mi je. Ne znam ni što to znači.
Hvala.
Što je to? Kakav čarobni metak?
Nešto čime bi razvalio optužnicu.
-Sigurna pobjeda. -Svi to tražimo.
Nismo ništa pronašli.
Ili tražimo na pogrešnom mjestu
ili ne tražimo dovoljno dobro. Negdje je to sakrio. Ne znam zašto.
Ali Jerry je imao nešto, što znači da to nešto postoji.
A ako je on to mogao naći, onda mogu i ja.
To! Kamo ideš?
Bolje razmišljam na cesti.
Izzy, ja sam. Pokupi me.
Jesi li dobro?
Jako si tih.
Dobro sam. I bolje od toga. Uključi ovo, molim te.
Pored instrumenata, ondje.
Slijedi li nas tko danas?
Danas ne. Sve je čisto.
Izvrsno.
Skreni na autocestu.
SNIMLJENO PREMA ROMANIMA MICHAELA CONNELLYJA
Prijevod titlova: Vedran Pavlić